Diari Oficial de la Generalitat Valenciana


Sumari del DOGV 9886, del 05-07-2024 (2024/6601)

RESOLUCIÓ del vicepresident primer i conseller de Cultura i Esport, per la qual es nomena secretària del Tribunal de l'Esport de la Comunitat Valenciana.
---------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/6601


Data del document
:   22-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ del vicepresident primer i conseller de Cultura i Esport, per la qual es nomena secretària del Tribunal de l'Esport de la Comunitat Valenciana. [2024/6601]  
La Llei 2/2011, de 22 de març, de l'esport i l'activitat física de la Comunitat Valenciana, establix en l'article 167 que el Tribunal de l'Esport de la Comunitat Valenciana és l'òrgan suprem en matèria jurisdiccional esportiva en els àmbits disciplinari, competitiu i electoral, que decidix en última instància administrativa les qüestions de la seua competència.  
El tribunal està adscrit orgànicament a la conselleria competent en matèria d'esport i actua i resol amb independència d'esta, així com de les federacions i altres entitats esportives i de qualssevol altres administracions, entitats o persones.  
Segons l'article 170 de l'esmentada llei, el tribunal està integrat per cinc membres i un secretari o secretària, que actua amb veu però sense vot, tots ells amb títol de llicenciat o llicenciada en dret i amb experiència en matèria esportiva.  
Segons l'article 171, el mandat dels membres del Tribunal de l'Esport de la Comunitat Valenciana tindrà una duració de quatre anys. Amb data 10 de juny de 2022, van ser nomenats els membres actuals del Tribunal.   
D'acord amb l'article 170 de la Llei 2/2011, de 22 de març, els membres del tribunal són nomenats per la persona titular de la conselleria competent en matèria d'esport de la forma següent: tres vocals a proposta de les federacions esportives de la Comunitat Valenciana i dos vocals per lliure designació de la persona titular de la conselleria amb competències en matèria d'esport. El secretari o secretària serà nomenat entre funcionaris o funcionàries de la Generalitat.   
  
Mitjançant Resolució de 13 de juliol de 2022 van ser triades les persones següents:   
1. Alejandro Valido Arcos  
2. Enrique Carbonell Navarro   
3. Remedios Roqueta Buj.  
D'altra banda, les persones proposades per a ser nomenades per lliure designació són les següents:   
1. Mercedes Sánchez-Escobero Fernández  
2. Alejandra Pitarch Nebot  
Així mateix, en compliment del paràgraf 2.c de l'article 170 de la Llei 2/2011, va ser nomenada Lucía Casado Maestre com a secretària del tribunal, funcionària de carrera al servici de la Direcció General d'Esport.   
Amb data 20 de juny de 2024, la secretària del tribunal, Lucía Casado Maestre, presenta renúncia al seu càrrec davant el vicepresident primer i conseller de Cultura i Esport.  
Per tant, en virtut del que es preveu en l'article 170 de la Llei 2/2011, de 22 de març, realitzada la corresponent renúncia per part de la secretària del Tribunal de l'Esport de la Comunitat Valenciana, i fent ús de les atribucions que tinc conferides per la Llei 2/2011, de 22 de març, resolc:  
  
Primer  
Acordar el cessament de l'actual secretària del Tribunal de l'Esport de la Comunitat Valenciana, Lucía Casado Maestre, per renúncia al càrrec prèviament comunicada a la persona titular de la conselleria competent en matèria d'esport, de conformitat amb el que es disposa en l'article 6.2.b) del Decret 36/2021, de 26 de febrer, del Consell, de regulació del Tribunal de l'Esport de la Comunitat Valenciana.  
  
Segon  
Nomenar secretària del Tribunal de l'Esport de la Comunitat Valenciana María Mercedes García Manzanares, funcionària de carrera al servici de la Direcció General d'Esport.   
  
Tercer  
Esta resolució tindrà efectes des de l'endemà de la seua firma.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, les persones interessades podran recórrer, potestativament, en reposició, o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició es podrà interposar davant el vicepresident primer i conseller de Cultura i Esport, en el termini d'un mes, a comptar a partir de l'endemà d'aquell en què tinga lloc la notificació o publicació de l'acte de què es tracte.  
b) El recurs contenciós administratiu es podrà plantejar davant el Tribunal Superior de Justícia de la Comunitat Valenciana en el termini de dos mesos, a comptar de l'endemà de la notificació o publicació de la present resolució, o a partir de l'endemà de la notificació de la resolució expressa del recurs de reposició o en el que este s'haja d'entendre presumptament desestimat.  
  
València, 22 de juny de 2024.- El vicepresident primer i conseller de Cultura i Esport: Vicente José Barrera Simó.